**Referat fra møte i SU (samarbeidsutvalg) og SMU (skole miljø utvalg) for Rå skole**

**Sted og tidspunkt: Rå skole, personalrommet 17.00 til 18.00 den 04.05.22**

Tilstede: Marianne Ingebrigtsen (rektor), Elisabeth Hansen (FAU), Kjetil Hopen (FAU), Anne Laila Strand (lærer representant), Therese Endresen-Vinsjevik (Elevråd), Andreas Svendal (Elevråd), Sofie Hansen Natvik (Elevråd), Elias Khan (elevråd) og Grethe Nesslin (andre ansatte).

1. Reviderte ordensregler

Marianne informerte om Bergen kommune sine reviderte ordensregler som skal gjelde fra 01.08.2022. Utover de felles reglene som gjelder for alle skoler i Bergen, kan hver skole ha noen lokale regler. De ansatte på skolen har kommet med innspill til noen og vi gikk gjennom både dem og de vi hadde fra før. Det bar enighet om at vi fra høsten vil ha disse egne reglene:

**§ 8. Lokale tilleggsregler ved Rå skole**

I tillegg til reglene ovenfor gjelder følgende for elevene ved vår skole:

1. **Retningslinjer for bruk av mobiltelefon, nettbrett og sammenlignbare teknologiske kommunikasjonsmedier**
   1. Det er ikke anledning til å bruke mobiltelefon i løpet av skoledagen. Mobiltelefoner låses inn i eget rom ved starten av dagen og hentes ved skoleslutt.
   2. Det er ikke anledning å bruke personlige nettbrett på skolen.
   3. Bruk av Chromebook reguleres av kontrakt inngått med den enkelte elev.
2. **Lokale regler knyttet til orden**
   1. I spisetiden skal elevene være på sine klasserom.
   2. Ute i friminutt skal elevene oppholde seg der de voksne som har tilsyn kan se dem fra skoleplassen.
   3. Rå skole fremmer sunnhet, og elevene har i den forbindelse ikke anledning til å nyte godteri og brus i skoletiden. Dette innbefatter også ulike energidrikker.
   4. Oppbevaring av sykler og elsparkesykler skal skje i sykkelstativene på baksiden av nordfløyen.
   5. Dersom elever skal kjøre moped til skolen skal det inngås egne kontrakter med den enkelte elev.
3. **Lokale regler knyttet til atferd**
   1. Snøballkasting er ikke tillatt på skolens område.
4. Plan for psykososialt miljø. Rå skole holder nå på å ansette en miljøarbeider som skal arbeide for et godt psykososialt miljø.
5. Skolen ønsker å markere at det er 50 år siden avkriminaliseringen av homofili i Norge. Dette vil de ulike trinnene få mer kunnskap om og markere i juni måned. Vi som skole ønsker å signalisere at kjærlighet for alle er en rett og at Rå skole er for alle. I den anledning har vi gått til innkjøp av regnbueflagget og kommer til å heise det på åpningsdagen for Pride 1. juni. Da blir det hengende tre dager (resten av den uken).
6. Etter pandemien har de ulike trinnene vært med på mye utenom skolen. Både 8. og 10. trinn har vært på Store-blå i regi av fiskerimuseet. (. Trinn har deltatt på opptur og Tine-stafetten. I tillegg har vi planer for en friidrettsdag for alle trinnene.
7. Status ungdomstilbud i bydelen, Zinken ungdomsklubb og Råyal. Positivt av det igjen er aktiviteter for ungdom. Vi må jobbe for å informere og rekruttere til disse tilbudene.
8. Rå skole ønsker å hente fram igjen noen sosiale aktiviteter fra før pandemien og planlegger å arrangere GLIS-dag for alle trinnene. Vi vil også som skole bidra med noe solidaritet. Her har vi landet på Håpet som er en organisasjon som bidrar med midler til et dagsenter i Brasil som jobber for å forhindre at barn havner på gaten. De ulike trinnene vil her ha aktiviteter der bidrag vil gå til dette formålet.

Referent Marianne Ingebrigtsen